O‘zbekiston Respublikasi Tashqi ishlar vaziri Abdulaziz Komilov 28-30 may kunlari amaliy tashrif bilan Rossiyada bo‘ladi. Bu haqda TIV matbuot xizmati xabar bergan. «2018 yilning 28-30 may kunlari O‘zbekiston Respublikasi Tashqi ishlar vaziri Abdulaziz Kamilov amaliy tashrif bilan Rossiyada bo‘ladi», deyiladi xabarda. Qayd etilishicha, Komilov Moskva shahrida ikki tomonlama uchrashuvlar ham o‘tkazilishi kutilmoqda. Shuningdek, vazir «Primakov o‘quvlari» an’anaviy xalqaro forumida ishtirok etadi hamda nutq so‘zlaydi. Bundan avvalroq Rossiya Mudofaa vaziri Sergey Shoygu ikki tomonlama harbiy-texnik hamkorlik masalalarini muhokama qilish uchun Toshkentga kelgandi.